Mestská časť Bratislava – Nové Mesto
––––––––––––––––––––––––––––––––––––––––––––––––––––––––

Materiál na rokovanie
Miestneho zastupiteľstva
Dňa 17. 04. 2012

                                              Návrh

na odsúhlasenie podania žiadosti o nenávratný finančný príspevok a odsúhlasenie  plného finančného krytia realizácie projektového zámeru:
„Revitalizácia verejného priestranstva Gaštanice – Jeséniová ulica “ z rozpočtu mestskej časti Bratislava – Nové Mesto

––––––––––––––––––––––––––––––––––––––––––––––––––––––––––––––––

Predkladateľ:                                                                     Materiál obsahuje:
–––––––––––-                                                                      ––––––––––––––––
Ing. Ľudovít Kollárik                                                        1. Návrh uznesenia
prednosta                                                                            2. Dôvodovú správu

Spracovateľ:                                                                      Stanovisko právnej skupiny:
–––––––––––                                                                       ––––––––––––––––––––––––
Ing. Daša Effenbergerová                                                        - nie je potreba právneho 
Útvar štrukturálnych fondov a VO                                                       posúdenia

Na rokovanie prizvať:
Ing. Daša Effenbergerovú
Ing. Miriam Kamhyiehovú

  Apríl   2012

Návrh uznesenia

Miestne zastupiteľstvo 

s c h v a ľ u j e

a)	predloženie žiadosti o NFP v rámci výzvy označenej kódom OPBK/2012/1.1/09 za  účelom realizácie projektu s názvom „Revitalizácia verejného priestranstva Gaštanice – Jeséniová ulica  “, ktorého ciele sú  v súlade s platným územným plánom mesta Bratislavy a mestskej časti Bratislava -Nové Mesto a platným Programom hospodárskeho a sociálneho rozvoja mestskej časti Bratislava -Nové Mesto  na roky 2007-2013, 
b)	zabezpečenie  financovania celkových oprávnených výdavkov  projektu „Revitalizácia verejného priestranstva Gaštanice – Jeséniová ulica “ mestskou časťou Bratislava -Nové Mesto počas celej doby jeho realizácie z vlastných zdrojov,
c)	financovanie   projektu „Revitalizácia verejného priestranstva Gaštanice – Jeséniová ulica “ vo výške minimálne 5% z celkových oprávnených výdavkov  na projekt stanovených žiadateľom 276 264,69 €,   t.j. vo výške 13 813,24 €.

  

Apríl 2012

                                Dôvodová správa

          Ministerstvo pôdohospodárstva  a regionálneho rozvoja  SR ako Riadiaci orgán pre Operačný program Bratislavský kraj  vyhlásilo ďalšiu Výzvu  na predkladanie žiadostí o nenávratný finančný príspevok v rámci Operačného programu Bratislavský kraj  opatrenie 1.1 Regenerácia sídel .

Na základe schváleného rozpočtu na rok 2012 mestskej časti Bratislava Nové Mesto, oddelenie životného prostredia v spolupráci s oddelením  výstavby a investícií a útvarom štrukturálnych fondov, zabezpečili  vypracovanie  odborných  posudkov na zeleň, zvážili  možnosti osadenia prvkov pre deti, zapracovali do revitalizovaného priestoru  verejné osvetlenie  a zabezpečili prostredníctvom dodávateľov  vypracovanie realizačnej projektovej dokumentácie na  projekt  „Revitalizácia verejného priestranstva  Gaštanice – Jeséniová ulica “.

     Tento  zámer priamo vyplýva z Programu hospodárskeho a sociálneho rozvoja mestskej časti Bratislava – Nové Mesto na roky 2007 – 2013, a to konkrétne z  „Aktivity 9.2 Obnova a rozšírenie verejnej zelene, budovanie parkov a oddychových zón“. Možný zdroj financovania tejto aktivity je Operačný program Bratislavský kraj opatrenie 1.1  Regenerácia sídel, pričom v prípade schválenia žiadosti o poskytnutie NFP je finančná spoluúčasť   mestskej časti vo výške minimálne  5% zo schválených  oprávnených nákladov. 

Oprávnené náklady : 
Revitalizácia verejného priestranstva Gaštanice  ...................... 268 769,69 €
Projektová dokumentácia                                       .....................      6 995,00 €
Publicita projektu                                                    .....................          500,00 €
SPOLU :                                                                                           276 264,69 €
5 %   spoluúčasť    MČ BANM                                                        13 813,24 € 

Projekt „Revitalizácie verejného priestranstva  Gaštanice “ bude na realizáciu vyžadovať  finančné náklady vo výške 276 264,69 eur , pričom  5% spoluúčasť mestskej časti na financovaní projektu je vo výške  13 813,24 €. 
 
     S návrhom projektu bola útvarom štrukturálnych fondov absolvovaná konzultácia s riadiacim orgánom OPBK,  ktorý odsúhlasil projekt ako oprávnený v rámci programového manuálu a projekt má šancu byť úspešný. 
      Programové dokumenty definujú  ako jednu z povinných príloh žiadosti o nenávratný finančný príspevok súhlas s realizáciou projektu, ale i  presnú špecifikáciu celkových výdavkov na projekt, požadovanej výšky NFP i 5% - nej spoluúčasti a zároveň i deklarovať uznesením Miestneho zastupiteľstva, že žiadateľ má dostatok finančných prostriedkov  (vlastných zdrojov alebo úver) na zabezpečenie financovania celkových oprávnených i neoprávnených výdavkov projektu počas   celej doby jeho realizácie,  predkladá sa na rokovanie Miestneho zastupiteľstva tento návrh.